text: [{"text_idx": "#000004", "text": "Leygardagurin tann 26.august var ein go\u0301\u00f0ur dagur. Ta\u0301 var Faroe Express Stafettin og i\u0301 allar fagrasta ve\u00f0ri runnu og gingu heili 396 li\u00f0 vi\u00f0 trimum luttakarum hv\u00f8r, ni\u00f0ri a\u0301 kaj\u00f8kinum. Hetta er metlutt\u00f8ka og vit eru enn i\u0301 hopla!"}, {"text_idx": "#000005", "text": "Ta\u00f0 var fyri n\u00f8krum a\u0301rum si\u0301\u00f0ani, i\u0301 2012, at ein nevndarlimur i\u0301 Bragdinum helt, at vit a\u0301ttu at skipa\u00f0 fyri einari stafett fyri arbei\u00f0spla\u0301ss. Stafettin var laga til okkara umst\u00f8\u00f0ur, vi\u00f0 i\u0301bla\u0301stri fra\u0301 DHL stafettini i\u0301 Keypmannahavn, har tey manna li\u00f0 vi\u00f0 fimm fo\u0301lkum, sum skulu renna 5 km hv\u00f8r. Nevndarlimur okkara helt, at vit heldur skuldu byrja vi\u00f0 trimum luttakarum, sum skuldu renna 3 km i\u0301 part. Hetta skuldi ver\u00f0a ein hugnalig renning, aldursmarki\u00f0 var sett til 18 a\u0301r, ti\u0301 vit bjo\u0301\u00f0a\u00f0u pylsur og \u00f8l aftana\u0301 renningina. 68 li\u00f0 lutto\u0301ku fyrstu fer\u00f0 og fleiri av teimum arbei\u00f0spla\u0301ssunum hav li\u00f0 vi\u00f0 enn."}, {"text_idx": "#000006", "text": "Vit byrja\u00f0u stafettina i\u0301 samstarvi vi\u00f0 SMS og fyrstu fer\u00f0 var runni\u00f0 eftir R.C.Effers\u00f8esg\u00f8tu og J. Broncksg\u00f8tu, men seinni broyttist rutan og byrja\u00f0 var ta\u0301 a\u0301 Tinghu\u0301svegnum, og rennast skuldi gj\u00f8gnum plantasjuna. L\u00e6tt at skipa fyri, uttan at stongja vegir, ti\u0301 li\u0301til og eingin fer\u00f0sla var a\u0301 lei\u00f0ini. Fyri n\u00f8krum a\u0301rum si\u0301\u00f0ani byrja\u00f0i samstarvi\u00f0 vi\u00f0 Faroe Express og ti\u0301 flutti tiltaki\u00f0 oman a\u0301 kaj\u00f8ki\u00f0, sum er sera v\u00e6l egna\u00f0 ju\u0301st til hesa renningina."}, {"text_idx": "#000007", "text": "Lutt\u00f8kan er \u00f8kt a\u0301r um a\u0301r og vit hava alla ti\u0301\u00f0ina tru\u0301\u00f0 uppa\u0301, at hetta fo\u0301r at vaksa. Sum skriva\u00f0, h\u00f8vdu 396 li\u00f0 melda til, ta\u0301 freistin var farin og ta\u00f0 eru no\u0301gv fleiri enn i\u0301 fj\u00f8r, ta\u0301 236 li\u00f0 lutto\u0301ku."}, {"text_idx": "#000008", "text": "\u00d8ll kunnu luttaka og arbei\u00f0spla\u0301ssini seta li\u00f0ini saman, sum tey vilja, vi\u00f0 kvinnum, monnum, blanda\u00f0um li\u00f0um og gonguli\u00f0um, try\u0301 a\u0301 hv\u00f8rjum li\u00f0i. Summi li\u00f0 kappast, onnur vilja betra um ti\u0301\u00f0ina fra\u0301 undanfarna a\u0301ri, tey flestu eru vi\u00f0 til stuttleika og so eru ta\u00f0 tey, sum ganga tu\u0301rin. Felags fyri \u00f8ll er, at hetta er ein stuttligur dagur, saman vi\u00f0 arbei\u00f0sfel\u00f8gunum. Upphiting a\u0301\u00f0renn og hugni aftana\u0301 \ud83d\ude42"}, {"text_idx": "#000010", "text": "Lutt\u00f8kugjaldi\u00f0 fer til okkara barna- og ungdo\u0301msarbei\u00f0i og vit eru sera takksom fyri stu\u00f0ulin. Venjingar- og kappingarm\u00f8guleikarnir vetrarha\u0301lvuna eru u\u0301t av lagi va\u0301naligar, og ti\u0301 er ney\u00f0ugt hja\u0301 okkara i\u0301\u00f0karum at fara uttanlanda at venja og kappast, um vit skulu hava m\u00f8guleikan at fylgja vi\u00f0. To\u0301rsbreyt er mangan o\u0301bru\u0301kilig i\u0301 myrkri og regni, og liggur kavin i\u0301 dagavi\u0301s, er slett eingin m\u00f8guleiki at venja har."}, {"text_idx": "#000011", "text": "Takk tit \u00f8ll, sum lutto\u0301ku og settu da\u0301m a\u0301 hendan serliga dagin i\u0301 august og hjartans t\u00f8kk fyri stu\u00f0ulin. Samstarvi\u00f0 millum Bragdi\u00f0 og Faroe Express hevur veri\u00f0 gott og takk fyri ta\u00f0. Serliga mugu vit nevna okkara samskipara, Gunnva\u0301 Wardum, sum hevur lagt no\u0301gva orku i\u0301 fyrireikingina og hevur samstarva\u00f0 vi\u00f0 FES. Bragdi\u00f0 hevur gj\u00f8rt i\u0301l\u00f8gu i\u0301 eina ti\u0301\u00f0takingarskipan, sum vi\u0301sti seg at rigga heilt o\u0301tru\u0301liga v\u00e6l. Skipanin koyrir ikki av s\u00e6r sja\u0301lvum, og ti\u0301 skulu O\u0301lavur Ellefsen og Flo\u0301vin Eidesgaard hava eitt sera sto\u0301rt her\u00f0aklapp fyri tykkara megnar arbei\u00f0i\u00f0. Sera professionelt og vit kunnu n\u00e6stan ikki bi\u0301\u00f0a til n\u00e6sta a\u0301r, ta\u0301 skipanini ordiliga kann vi\u0301sa, hvussu no\u0301gvir m\u00f8guleikar eru i\u0301 henni."}, {"text_idx": "#000012", "text": "Men uttan foreldur og avvar\u00f0andi, i\u0301\u00f0karar og onnur i\u0301 felagnum, var einki! Mangar tu\u0301sund fer\u00f0ir takk fyri tykkara innsats, aftur hesa fer\u00f0. \u00d8ll hja\u0301lp er go\u0301\u00f0 hja\u0301lp."}, {"text_idx": "#000013", "text": "Takk fyri i\u0301 a\u0301r \u2013 vit eru longu farin at droyma um FES i\u0301 2024 \ud83d\ude42"}]